3. ลักษณะการประกอบธุรกิจ

  3.1 ประวัติความเป็นมาและการเปลี่ยนแปลงสำคัญ

บริษัท ผลธัญญะ จำกัด (มหาชน) หรือต่อไปเรียกว่า “บริษัท” จดทะเบียนจัดตั้งบริษัทเมื่อวันที่ 4
มกราคม 2504 โดยมีวัตถุประสงค์เริ่มแรกเพื่อจำหน่ายเมล็ดธัญพืชและสินค้าทางการเกษตร
บริษัทได้มีการหยุดดำเนินกิจการไประยะหนึ่ง จนในปี 2521 คุณชวลิต หวังธำรง
ได้เข้ามาดำเนินกิจการของบริษัทโดยเปลี่ยนประเภทธุรกิจมาเป็นผู้จัดจำหน่ายผลิตภัณฑ์เพื่อความปลอดภัย
อาชีวอนามัย และสภาพแวดล้อมในการทำงาน

พัฒนาการที่สำคัญของบริษัท สรุปได้ดังนี้

+------------+---------------------------------------------------------+
| ปี 2548     | บริษัทได้ขยายการลงทุนไปต่างประเทศ โดยลงทุนคิดเป็นร้อยละ 25       |
|            | ในบริษัท แอเจิล แอ็ลไลแอนซ์ จำกัด (Aegle Alliance Pte. Ltd.)  |
|            | ประเทศสิงคโปร์ ซึ่งเป็นบริษัทที่มีทุนจดทะเบียน 750,000 ดอลลาร์สิงคโปร์ |
|            | โดยมีวัตถุประสงค์ประกอบธุรกิจโดยการถือหุ้น (Holding Company)     |
|            | เพื่อลงทุนใ                                                |
|            | นธุรกิจการจัดจำหน่ายสินค้าที่เกี่ยวกับผลิตภัณฑ์เพื่ออาชีวอนามัยความปลอดภัย |
|            | และสภาพแวดล้อมในการทำงานในประเทศจีน โดยในปี 2549 บริษัท      |
|            | แอเจิล แอ็ลไลแอนซ์ จำกัด                                    |
|            | ได้เ                                                     |
|            | ข้าไปลงทุนในธุรกิจการจัดจำหน่ายสินค้าที่เกี่ยวกับผลิตภัณฑ์เพื่อความปลอดภัย |
|            | อาชีวอนามัย และสภาพแวดล้อมในการทำงานในบริษัท แอเจิล เซฟตี้      |
|            | อีควิปเม้นท์ (เซี่ยงไฮ้) คอร์ปอเรชั่น จำกัด (Aegle Safety          |
|            | Equipment (Shanghai) Co.Ltd.) ที่ประเทศจีน                 |
+------------+---------------------------------------------------------+
| ปี 2550     | บริษัทได้มีการปรับปรุงโครงสร้างองค์กรใหม่เพื่อรองรับการขยายตัว       |
|            | ในอนาคตและการนำบริษัทเข้าจดทะเบียนในตลาดหลักทรัพย์แห่งประเทศไทย |
|            | โดยมีเป้าหมายที่จะดำเนินธุรกิจทั้งหมดภายใต้ชื่อบริษัท “ผลธัญญะ”        |
|            | เพียงแห่งเดียว ทั้งนี้ได้มีการดำเนินการรับโอนกิจการของบริษัทอื่นๆ       |
|            | ที่ประกอบธุรกิจปร                                           |
|            | ะเภทเดียวกันภายใต้การถือหุ้นของกลุ่มผู้ถือหุ้นและผู้บริหารบางส่วนของบริษัท |
|            | นอกจากนี้บริษัทยังมีการปรับโครงสร้างโดย                         |
|            | การขายเงินลงทุนในธุรกิจที่ไม่มีความเกี่ยวข้องกับธุรกิจหลักของบริษัทออกไป |
|            | โดยได้ทำการขายหุ้นร้อยละ 20 ในบริษัท ซีเอสจี โซลูชั่น จำกัด         |
|            | ซึ่งดำเนินธุรกิจจ                                            |
|            | ัดจำหน่ายเครื่องตรวจความถี่ทางด้านโทรคมนาคมออกไปให้กับบุคคลภายนอก |
|            | เพื่อเป็นการรองรับการขยายตัวในอนาคต ในเดือนตุลาคม 2550         |
|            | บริษัทได้ทำการย้ายที่ทำการแห่งใหม่มาอยู่ ณ                        |
|            | ที่ทำการปัจจุบันซึ่งประกอบด้วยอาคารสำนักงานใหญ่และอาคารคลังสินค้า    |
+------------+---------------------------------------------------------+
| ปี 2551     | บริษัทได้จดทะเบียนแปรสภาพเป็นบริษัทมหาชนจำกัด                   |
|            | และจดทะเบียนเพิ่มทุนจาก 95 ล้านบาทเป็น 135 ล้านบาท             |
|            | เพื่อรองรับการเสนอขายหลักทรัพย์ของบริษัทให้แก่ประชาชนทั่วไป         |
|            | พร้อมเปลี่ยนแปลงมูลค่าที่ตราไว้จากหุ้นละ 5 บาทเป็นมูลค่าที่ตราไว้หุ้นละ 1 |
|            | บาท                                                     |
|            | และ                                                     |
|            | ยื่นคำขออนุญาตเสนอขายหุ้นที่ออกใหม่ต่อสำนักงานกำกับหลักทรัพย์และตลาดห |
|            | ลักทรัพย์และคำขอให้รับหลักทรัพย์เป็นหลักทรัพย์จดทะเบียนในตลาดหลักทรัพย์ |
|            | เอ็ม เอ ไอ เมื่อวันที่ 27 มิถุนายน 2551                         |
|            | โดยได้รับอนุญาตจาก                                         |
|            | ทางสำนักงานกำกับหลักทรัพย์และตลาดหลักทรัพย์ให้เสนอขายหุ้นที่ออกใหม่ได้ |
|            | เมื่อวันที่ 7 พฤศจิกายน 2551                                  |
|            | และได้รับพิจารณาจากทางคณะกรรมก                             |
|            | ารตลาดหลักทรัพย์แห่งประเทศไทยว่ามีคุณสมบัติครบถ้วนตามข้อบังคับตลาดหล |
|            | ักทรัพย์แห่งประเทศไทยว่าด้วยการรับหลักทรัพย์จดทะเบียนในตลาดหลักทรัพย์ |
|            | เอ็ม เอ ไอ                                               |
|            | ยกเว้นคุณสมบัติเรื่อง                                         |
|            | การกระจายการถือหุ้นรายย่อยและการแต่งตั้งนายทะเบียนหลักทรัพย์เมื่อวันที่ |
|            | 3 พฤศจิกายน 2551                                         |
|            | อย่างไรก็ตามบริษัท                                          |
|            | ตัดสินใจเลื่อนการขายหุ้นออกไปเนื่องจากภาวะในช่วงเวลานั้นไม่เอื้ออำนวย |
|            |                                                         |
|            | บริษัทได้รับใบรับรองคุณภาพตามระบบมาตรฐาน ISO 9001: 2000 จาก   |
|            | UKAS & GLOBAL                                           |
+------------+---------------------------------------------------------+
| ปี 2552     | บริษัทขายเงินลงทุนในบริษัท แอเจิล แอ็ลไลแอนซ์ จำกัด               |
|            | ให้กับผู้ถือหุ้นของบริษัทและผู้บริหารของ บริษัท แอเจิล เซฟตี้ อีควิปเม้นท์   |
|            | (เซี่ยงไฮ้) คอร์ปอเรชั่น จำกัด                                 |
|            | เพื่อลดความเสี่ยงจากการลงทุนและภาระท                         |
|            | ี่ต้องสนับสนุนทางการเงินทั้งในรูปเงินลงทุนและเงินให้กู้ยืมเพิ่มเติมในอนาคต |
|            | เนื่องจ                                                   |
|            | ากผลการดำเนินงานที่ผ่านมาของบริษัทร่วมนี้ยังไม่สามารถสร้างผลตอบแทนใ |
|            | ห้กับบริษัทได้ในระดับที่คาดหวังไว้และยังมีความไม่แน่นอนของผลประกอบการ |
+------------+---------------------------------------------------------+
|            | และ บริษัทขยายการลงทุนไปในธุรกิจเกี่ยวกับสิ่งแวดล้อม (Environment  |
|            | Products) โดยร่วมกับพันธมิตรทางธุรกิจจัดตั้งบริษัท พีดี เจเนซิส       |
|            | เอ็นจิเนียริ่ง จำกัด (“บริษัทย่อย”) เพื่อประกอบธุรกิจออกแบบ ประกอบ   |
|            | และจำหน่ายระบบบำบัดน้ำดีและน้ำเสีย ได้แก่ ระบบผลิตน้ำประปา        |
|            | และระบบบำบัดน้ำเสียเพื่อนำกลับมาใช้ใหม่ เป็นต้น                   |
|            | โดยมีมูลค่าเงินลงทุนเท่ากับ 3 ล้านบาท คิดเป็นร้อยละ 60             |
|            | ของทุนจดทะเบียนทั้งหมด 5 ล้านบาท                             |
+------------+---------------------------------------------------------+
| ปี 2553     | บริษัทได้รับอนุญาตให้เป็นบริษัทจดทะเบียนในตลาดลักทรัพพย์ เอ็ม เอ ไอ   |
|            | โดยใช้ชื่อย่อหลักทรัพย์ว่า PHOL                                 |
|            | และเริ่มเปิดทำการซื้อ-ขายหุ้นในตลาดหลักทรัพพย์ เอ็ม เอ ไอ ในวันที่ 9  |
|            | ธันวาคม 2553 และในปีนี้บริษัทได้รับใบรับรองคุณภาพตามระบบมาตรฐาน   |
|            | ISO 9001: 2008 จาก UKAS & GLOBAL                        |
|            |                                                         |
|            | บริษัทซื้อที่ดินพร้อมสิ่งปลูกสร้างในอำเภอเมือง จังหวัดระยอง มูลค่า 3.9   |
|            | ล้านบาท                                                  |
|            | สำหรับใช้เป็น                                              |
|            | สำนักงานสาขาและคลังสินค้าแห่งใหม่แทนที่ทำการสาขาเดิมของสาขาระยอง |
|            | เพื่อรองรับการขยายตัวทางธุรกิจ โดยเปิดใช้งานในวันที่ 4 พฤศจิกายน    |
|            | 2553                                                    |
+------------+---------------------------------------------------------+
| ปี 2554     | บริษัทลงทุนเพิ่มในบริษัท พีดี เจเนซิส เอ็นจิเนียริ่ง จำกัด              |
|            | โดยมีมูลค่าการลงทุนเพิ่มจำนวน 8.5 ล้านบาท                      |
|            | รวมเป็นเงินลงทุนในบริษัทย่อยทั้งสิ้น 11.5 ล้านบาท                  |
|            | คิดเป็นสัดส่วนการลงทุนร้อยละ 76.67                            |
+------------+---------------------------------------------------------+
| ปี 2555     | บริษัทได้รับการรับรองระบบอาชีวอนามัยและความปลอดภัย OHSAS 18001: |
|            | 2007                                                    |
| เดือนตุลาคม  |                                                         |
|            | บริษัท ได้รับการจัดอันดับให้เป็น                                 |
| เด         | หนึ่งในห้าสิบเก้าบริษัทจดทะเบียนในตลาดหลักทรัพย์แห่งประเทศไทย       |
| ือนพฤศจิกายน | ที่มีการกำกับดูแลกิจการในระดับ “ดีเลิศ”                          |
|            |                                                         |
| เดือนธันวาคม | บริษัทจัดตั้งสาขาเพิ่มอีก 1 สาขาที่ อำเภอเมืองภูเก็ต จังหวัดภูเก็ต       |
|            | เพื่อรองรับการขยายตัวทางธุรกิจ และเพิ่มช่องทางการจัดจำหน่าย        |
|            | โดยจัดทำเป็นศูนย์แสดงสินค้าและสำนักงาน                         |
|            |                                                         |
|            | บริษัทได้รับรางวัล SET Awards 2012                           |
|            | ด้านการรายงานบรรษัทภิบาลดีเยี่ยม                              |
|            | ประเภทบริษัทจดทะเบียนในตลาดหลักทรัพย์ เอ็ม เอ ไอ               |
|            |                                                         |
|            | บริษัทได้ดำเนินการขยายธุรกิจไปยังประเทศเมียนมาร์ โดยแต่งตั้งบริษัท    |
|            | เอการ์ จำกัด เป็นตัวแทนจำหน่ายสินค้าอย่างเป็นทางการของบริษัท       |
|            | โดยเน้นการจำหน่ายสินค้าเกี่ยวกับระบบบำบัดน้ำ                     |
|            | และสินค้าอาชีวอนามัยและความปลอดภัยบางส่วน                     |
|            |                                                         |
|            | บริษัทได้รับ                                                |
|            |                                                         |
|            | คณะกรรมการบริษัทมีมติอนุมัติจัดตั้งบริษัทย่อย บริษัท ผล พาลลาเดียม จำกัด |
|            | วัตถุประสงค์หลักเพื่อจัดจ                                      |
|            | ำหน่วยสินค้าอาชีวอนามัยและความปลอดภัยให้กับกลุ่มลูกค้าหน่วยงานราชการ |
|            | ทั้งนี้ เพื่อการเข้าถึงและการขยายฐานลูกค้าในกลุ่มนี้มากขึ้น             |
|            | โดยมีมูลค่าเงินลงทุน คิดเป็นร้อยละ 99.97 ของทุนจดทะเบียนทั้งหมด 1   |
|            | ล้านบาท โดยดำเนินการจดทะเบียนจัดตั้งเดือน มกราคม 2556          |
|            | และเริ่มดำเนินงานในเดือนมีนาคม 2556                          |
+------------+---------------------------------------------------------+
|            |                                                         |
+------------+---------------------------------------------------------+

3.2 ภาพรวมการประกอบธุรกิจของบริษัทและบริษัทย่อย

  บริษัทเป็นผู้จัดจำหน่ายผลิตภัณฑ์เพื่อความปลอดภัย อาชีวอนามัย และสภาพแวดล้อมในการทำงาน
  และเป็นผู้จัดจำหน่าย ผลิต และให้บริการเกี่ยวกับระบบบำบัดน้ำ
  ทั้งนี้บริษัทแบ่งกลุ่มสินค้าและบริการหลักออกเป็น 3 กลุ่มสินค้าและบริการ โดยมีรายละเอียด ดังนี้

3.2.1 กลุ่มสินค้าและบริการด้านความปลอดภัย อาชีวอนามัย และสภาพแวดล้อมในการทำงาน
(Occupational Safety, Health and Environment Products)

ผลิตภัณฑ์ที่บริษัทจัดจำหน่ายแบ่งออกเป็น 2 กลุ่ม ดังนี้

1)  อุปกรณ์นิรภัยส่วนบุคคล (Personal Protective Equipment - PPE)

  เป็นอุปกรณ์ที่บุคคลหรือผู้ปฏิบัติงานใช้สวมใส่บนอวัยวะส่วนใดส่วนหนึ่งของร่างกายหรือหลายส่วนร่วมกันในขณะทำงาน
  เพื่อป้องกันอันตรายที่อาจเกิดขึ้นจากสภาวะแวดล้อมในการทำงาน เช่น อันตรายจากความร้อน,
  แสง, เสียง, สารพิษ, สารเคมี เป็นต้น โดยสินค้าในหมวดอุปกรณ์นิรภัยส่วนบุคคลนี้
  สามารถแบ่งเป็นอุปกรณ์ที่ใช้ปกป้องร่างกายตั้งแต่ศรีษะจรดเท้า เช่น หมวกนิรภัย, แว่นตานิรภัย,
  ที่อุดหู, หน้ากากป้องกันฝุ่นและสารเคมี, ถุงมือนิรภัย, รองเท้านิรภัย, ชุดผจญเพลิง
  และอุปกรณ์ป้องกันภัยอื่นๆ เป็นต้น

2)  อุปกรณ์เพื่อความปลอดภัยและสภาพแวดล้อมในการทำงาน (Safety and Environment
    Products)

  เป็นอุปกรณ์ที่ใช้เพื่อสร้างความปลอดภัยในสถานประกอบการ เช่น
  เครื่องตรวจวัดแก๊สพิษและแก๊สไวไฟในอากาศ, อุปกรณ์ชำระล้างตา และลำตัวฉุกเฉิน,
  อุปกรณ์จัดเก็บ ขนย้าย และถ่ายเทสารเคมี, อุปกรณ์ถ่ายเทอากาศ, อุปกรณ์ล็อกนิรภัย,
  ป้ายเพื่อความปลอดภัย (Safety Sign) เป็นต้น

ทั้งนี้ บริษัทถือเป็นหนึ่งในผู้นำที่มีการจัดจำหน่ายสินค้าอย่างครบวงจร
ภายใต้ตราสินค้าที่มีชื่อเสียงกว่า 40 ตราสินค้าโดยมีสินค้าหลากหลายมากกว่า 3,000 รายการ
นอกจากนี้บริษัทได้มีการพัฒนาตราสินค้าเป็นของตนเอง คือ ENV-SAFE และ Synos
ทั้งนี้ในส่วนผลิตภัณฑ์เพื่ออาชีวอนามัยและความปลอดภัย
บริษัทได้วางตำแหน่งสินค้าภายใต้ตราสินค้าของบริษัทให้เป็นส่วนเติมเต็มช่องว่างในตลาด
เพื่อตอบสนองความต้องการของกลุ่มลูกค้าที่ต้องการสินค้าที่มีคุณภาพแต่คำนึงถึงเรื่องราคา

3.2.2 กลุ่มสินค้าและบริการด้านการควบคุมสภาพแวดล้อม (Control Environment
Products)

เป็นอุปกรณ์ที่ใช้ควบคุมสภาพแวดล้อมให้มีความสะอาด ปลอดภัยในสถานที่ควบคุม เช่น โรงพยาบาล
กลุ่มอุตสาหกรรมผลิตยา กลุ่มอุตสาหกรรมผลิตเครื่องมือแพทย์
กลุ่มอุตสาหกรรมผลิตชิ้นส่วนอิเล็คทรอนิกส์ กลุ่มอุตสาหกรรมผลิตชิ้นส่วนรถยนต์ เป็นต้น
สินค้าในหมวดนี้ ได้แก่ อุปกรณ์ทำความสะอาด อุปกรณ์ป้องกันไฟฟ้าสถิตย์ ถุงมือในงานสภาพควบคุม
เครื่องเขียนสำหรับห้องคลีนรูม ผ้าคลีนรูม และชุดคลีนรูม
ซึ่งเดิมบริษัทจัดสินค้าในกลุ่มนี้อยู่ในกลุ่มด้านความปลอดภัย อาชีวอนามัย
และสภาพแวดล้อมในการทำงาน ดังนั้นเพื่อเป็นการขยายตลาด
บริษัทจึงแยกสินค้าในกลุ่มนี้ออกมาเป็นกลุ่มสินค้าและบริการด้านการควบคุมสภาพแวดล้อมอีกหนึ่งกลุ่มสินค้าและบริการ

3.2.3 ธุรกิจจัดจำหน่าย ผลิต และให้บริการเกี่ยวกับระบบบำบัดน้ำเพื่ออุปโภค และบริโภค
บริษัทแบ่งการดำเนินงานออกเป็น 4 ส่วนหลักดังนี้

3.2.3.1 การจัดจำหน่ายเครื่องจักร และอุปกรณ์ที่เกี่ยวข้องกับระบบบำบัดน้ำสำเร็จรูป
จัดจำหน่ายผลิตภัณฑ์ที่เกี่ยวข้องกับระบบบำบัดน้ำประเภทต่างๆ ที่ใช้ในระดับอุตสาหกรรม
และระดับครัวเรือน เช่น อุปกรณ์และสารกรองตะกอน, เครื่องสูบน้ำ, ถังเก็บน้ำ,
ระบบบำบัดน้ำชุดอุปกรณ์สำเร็จ (Module) เครื่องกรองน้ำสำเร็จรูปเพื่อบริโภคในครัวเรือน
เป็นต้น

3.2.3.2 การให้บริการจำหน่ายน้ำจากระบบบำบัดให้แก่ลูกค้า
ในลักษณะเดียวกับรูปแบบของสัมปทาน (Build-Own -Operate)
โดยดำเนินการตั้งแต่การออกแบบ ผลิตและติดตั้งระบบ
และนำระบบไปติดตั้งในสถานที่ของลูกค้าในลักษณะพร้อมใช้งาน
และเก็บเกี่ยวรายได้จากการจำหน่ายน้ำที่บำบัดได้ให้กับลูกค้าตามระยะเวลาที่ระบุในสัญญา
ทั้งนี้บริษัทจะเป็นเจ้าของกรรมสิทธิ์ระบบดังกล่าว โดยคาดว่าจะมีระยะเวลาคืนทุนประมาณ 3 ปี
ทำสัญญา 5-10 ปี และใช้เม็ดเงินลงทุนประมาณ 5 ล้านบาทต่อ 1 โครงการ
ปัจจุบันมีโครงการที่บริษัทดำเนินการอยู่ 2 แห่งคือ โครงการเซ็นทรัลพล่าซ่า สาขาชลบุรี
และเซ็นทรัลพลาซ่า สาขาขอนแก่น

3.2.3.3 การให้บริการออกแบบ ผลิต และติดตั้งระบบบำบัดน้ำ โดยดำเนินการออกแบบ ผลิต
และติดตั้งระบบบำบัด มุ่งเน้นในระบบจัดการน้ำเพื่อตอบสนองความต้องการในการใช้น้ำ
โดยการบำบัดน้ำดีให้ได้คุณภาพเหมาะสมหรือทำการบำบัดน้ำเสียเพื่อนำกลับมาใช้ใหม่ ซึ่งรวมถึง
การออกแบบและวิศวกรรม, งานโครงสร้าง, การติดตั้งและติดตามผล,
การวิเคราะห์ผลในห้องปฏิบัติการ, การซ่อมบำรุงและงานบริการหลังการขาย
ซึ่งสามารถแบ่งประเภทการให้บริการได้ดังนี้

1) บริการออกแบบพร้อมผลิตแบบเบ็ดเสร็จ (Turnkey)

2) บริการออกแบบและผลิตระบบบำบัดน้ำชุดประกอบสำเร็จ (Module)
ภายใต้ตราสินค้าของผู้ว่าจ้าง (OEM : Original Equipment Manufacturer)

  3.2.3.4
  การให้บริการดูแลควบคุมระบบและการบำรุงรักษาเครื่องจักรและอุปกรณ์ที่เกี่ยวข้องกับระบบบำบัดน้ำ

ปัจจุบัน บริษัทมีสำนักงานใหญ่ 1 แห่ง และสำนักงานสาขา 3 แห่ง คือ
ภาคตะวันออกที่จังหวัดระยอง ภาคเหนือที่จังหวัดเชียงใหม่ ภาคใต้ที่จังหวัดภูเก็ต และมีบริษัทย่อย 2
บริษัท คือ บริษัท พีดี เจเนซิส เอ็นจิเนียริ่ง จำกัด และบริษัท ผล พาลลาเดียม จำกัด

โครงสร้างการถือหุ้นบริษัท ผลธัญญะ จำกัด(มหาชน) ณ วันที่ 31 ธันวาคม 2555

3.3 โครงสร้างรายได้ของบริษัท

โครงสร้างรายได้ของบริษัทตามงบการเงินรวมในปี 2553 ถึงปี 2555
สามารถแสดงแยกตามกลุ่มสินค้าและบริการได้ดังนี้

หน่วย : บาท

[]

หมายเหตุ: รายได้อื่นของบริษัทเป็นรายได้จากกำไรขาดทุนจากอัตราแลกเปลี่ยน
กำไรขาดทุนจากการขายทรัพย์สินและอื่นๆ

  3.4 เป้าหมายในการดำเนินธุรกิจของบริษัท

  ในด้านการสร้างมูลค่าทางธุรกิจ
  บริษัทมีเป้าหมายจะเป็นผู้นำในธุรกิจการจัดจำหน่ายสินค้าด้านความปลอดภัย อาชีวอนามัย
  และสภาพแวดล้อม โดยการจำหน่ายสินค้าที่ได้มาตรฐาน มีคุณภาพสูง
  และจำหน่ายสินค้าอย่างครบวงจร สามารถตอบสนองทุกความต้องการ
  และเป็นที่ยอมรับของลูกค้าทั้งในประเทศและต่างประเทศ ในส่วนของธุรกิจด้านระบบบำบัดน้ำ
  บริษัทมีเป้าหมายจะเพิ่มส่วนแบ่งทางการตลาด และเพิ่มสัดส่วนรายได้
  จากปัจจุบันที่บริษัทมีโครงสร้างรายได้จากกลุ่มสินค้าและบริการด้านความปลอดภัย อาชีวอนามัย
  และสภาพแวดล้อมในการทำงานร้อยละ 80
  รายได้จากกลุ่มสินค้าและบริการด้านการควบคุมสภาพแวดล้อมร้อยละ 15
  และรายได้จากกลุ่มสินค้าและบริการด้านระบบบำบัดน้ำร้อยละ 5 ในอีก 5 ปีข้างหน้า
  บริษัทตั้งเป้าหมายในการปรับโครงสร้างรายได้เป็นรายได้จากกลุ่มสินค้าและบริการด้านความปลอดภัย
  อาชีวอนามัย และสภาพแวดล้อมในการทำงานที่ร้อยละ 45
  รายได้จากกลุ่มสินค้าและบริการด้านการควบคุมสภาพแวดล้อมร้อยละ 13
  รายได้จากกลุ่มสินค้าและบริการด้านระบบบำบัดน้ำร้อยละ 22 และอีกร้อยละ 20
  เป็นรายได้จากการลงทุนในธุรกิจใหม่
  ทั้งนี้บริษัทวางเป้าหมายการเติบโตของรายได้ปีละไม่ต่ำกว่าร้อยละ 15 อย่างต่อเนื่อง

  นอกจากนี้บริษัทวางเป้าหมายในการดำเนินธุรกิจให้เป็นไปตามหลักธรรมาภิบาล พัฒนาบุคลากร
  รับผิดชอบต่อสังคมและสิ่งแวดล้อม เพื่อการเติบโตอย่างยั่งยืน